### Beslutningstema

I denne sag træffes beslutning om frigivelse af rådighedsbeløb af Trafiksikkerhedspuljen 2023 til hastighedsdæmpning på [adresse] i Toftlund.

### Historik

På Teknik- og Miljøudvalgets møde 10.  januar 2023 blev midlerne i trafiksikkerhedspuljen 2023 prioriteret, hvoraf projektet med fartdæmpning på [adresse] i Toftlund var del deraf.

### Sagsfremstilling

Som følge af Teknik- og Miljøudvalgets beslutning den 6. december 2021 om ikke at øge brohøjden ved [adresse] under [adresse] i Toftlund, blev det besluttet, at trafiksikkerheden skal øges på [adresse] i Toftlund.

Forvaltningen har udarbejdet et projektforslag, som er drøftet med beboerne på [adresse]. Projektet indeholder forslag om visuel indsnævring af kørebanen på [adresse] mellem [adresse] og Sebastian Olsen. På den resterende del af [adresse] foreslås, at der etableres chikaner for at nedsætte hastigheden.

For at projektet kan realiseres, bliver det nødvendigt at erhverve et mindre areal. Som udgangspunkt ønsker Tønder Kommune at indgå frivillig aftale omkring arealerhvervelse med de berørte lodsejere. Skulle det ikke være muligt at indgå en frivillig aftale, agter Tønder Kommune at ekspropriere det nødvendige areal. Forvaltningen forventer, at erhvervelse af arealet vil være ukompliceret og foreslår, at forvaltningen bemyndiges til at indlede forhandlinger med lodsejeren.

Forvaltningen foreslår, at der af trafiksikkerhedspuljen 2023 frigives et rådighedsbeløb på 600.000 kr. til trafiksikring af [adresse].

### Økonomi

I Trafiksikkerhedspuljen 2023 (anlægsnr.732), er der i 2023 afsat 4,732 mio. kr.

### Direktøren for Teknik/Miljø, Service og Beskæftigelse indstiller,

at der af Trafiksikkerhedspuljen 2023 (anlægnr. 732) gives en anlægsbevilling og frigives et rådighedsbeløb på 600.000 kr. til trafiksikring af [adresse] i Toftlund (anlægsnr. 976),

at forvaltningen bemyndiges til at optage forhandling med de berørte lodsejere, med henblik på at opnå en frivillig aftale om arealerhvervelse på ekspropriationslignende vilkår,

at ekspropriation til arealerhvervelsen indledes, hvis der ikke kan opnås forlig ved frivillig aftale, og

at indstillingen videresendes til Kommunalbestyrelsen.

Beslutning fra Teknik- og Miljøudvalget, 7. februar 2023, pkt. 3:

Indstillingen anbefales.

Beslutning fra Økonomiudvalget, 9. februar 2023, pkt. 19:

Indstillingen anbefales.

### Beslutning

Indstillingen godkendt.